**EELNÕU 2021/17**

**KOMISJONID:**

|  |  |
| --- | --- |
| eelarve- ja arengu- |  |
| haridus- |  |
| kultuuri- ja spordi- |  |
| majandus- ja keskkonna- |  |
| revisjoni- |  |
| sotsiaal- |  |
| noortevolikogu |  |
| seeniorite nõukoda |  |

**VILJANDI LINNAVOLIKOGU**

MÄÄRUS

### 25. november 2021 nr

Viljandi Linnavolikogu 25.05.2017 määruse nr 115

„Linnavolikogu tööst osavõtu eest

makstava tasu suurus ja maksmise kord“ muutmine

Määrus kehtestatakse kohaliku omavalitsuse korralduse seaduse § 22 lõike 1 punkti 22 alusel.

§ 1. Muuta Viljandi Linnavolikogu 25.05.2017 määruse nr 115 „Linnavolikogu tööst osavõtu eest

makstava tasu suurus ja maksmise korra“ (edaspidi määrus) §-i 2 lõikeid 1, 4, 6, 8 ja sõnastada need järgmiselt:

„(1) Linnavolikogu liikmele, välja arvatud linnavolikogu esimees, linnavolikogu aseesimees, linnavolikogu saadikurühma juht, linnavolikogu alatise ja ajutise komisjoni esimees, makstakse igakuist tasu linnavolikogu istungist osavõtu eest \_\_ eurot.

(4) Linnavolikogu alatise komisjoni esimehele või tema ettepanekul vastava linnavolikogu alatise komisjoni aseesimehele või liikmele ning linnavolikogu ajutise komisjoni esimehele makstakse igakuist tasu \_\_\_ eurot.

(6) Linnavolikogu saadikurühma esimehele makstakse saadikurühma töö korraldamise ja tema käsutuses olevate finantside sihtotstarbelise kasutamise eest tasu \_\_\_eurot kuus.

(8) Linnavolikogu alatiste komisjonide ja Seeniorite Nõukoja liikmetele, kes pole volikogu liikmed, makstakse komisjoni koosolekust osavõtu eest igakordset tasu ­­­­­­­\_\_\_ eurot.

§ 2. Jätta välja määruse §-st 2 lõiked 2 ja 3.

§ 3. Määrus jõustub kolmandal päeval pärast avaldamist Riigi Teatajas ning määrust rakendatakse tagasiulatuvalt alates 01.11.2021.

(allkirjastatud digitaalselt)

Peep Aru

linnavolikogu aseesimees

# Koostaja(d): Ene Rink

**Esitatud:**

**Esitaja:**  **Ettekandja:** Peep Aru

**Lk arv:**

**Hääletamine:** poolthäälteenamus

Seletuskiri

**Viljandi Linnavolikogu 25.05.2017 määruse nr 115**

**„Linnavolikogu tööst osavõtu eest**

**makstava tasu suurus ja maksmise kord“ muutmine**

Eelnõu eesmärk on määrata Viljandi Linnavolikogu XVII koosseisu tasud saadikutele, komisjonide liikmetele, nende esimeestele või aseesimeestele (või nende asendajatele) ja saadikurühmade esimeestele.

Kohaliku omavalitsuse korralduse seaduse § 22 lõike 1 punkti 22 alusel on volikogu ainupädevuses volikogu liikmetele volikogu tööst osavõtu eest tasu ja volikogu ülesannete täitmisel tehtud kulutuste eest hüvituse suuruse ja maksmise korra kehtestamine.

Volikogu esimehe ja aseesimehe tasu on määrusest välja võetud, kuna need on kinnitatud juba ära.

Seoses sellega, et eelnõud on vahepeal täiendatud uue info saamisel, on täiendatud tekst kollasega.

(allkirjastatud digitaalselt)

Ene Rink

linnasekretär